Source: http://rovaniemi.cloudnc.fi/fi-FI/Toimielimet/Koulutuslautakunta/Kokous_2762019/Vuorohoidon_linjaukset_varhaiskasvatukse(71341)
Timestamp: 2019-08-18 01:28:12+00:00
Document Index: 4318896

Matched Legal Cases: ['§ 88', '§ 75', '§ 77', '§ 78', '§ 79', '§ 80', 'kko\n', '§ 81', '§ 82', '§ 83', '§ 84', '§ 85', '§ 86', '§ 87']

Vuorohoidon linjaukset varhaiskasvatuksessa | Rovaniemi
Kokous 27.6.2019
Vuorohoidon linjaukset varhaiskasvatuksessa
Koulutuslautakunta, kokous 27.6.2019
§ 88 Vuorohoidon linjaukset varhaiskasvatuksessa
ROIDno-2019-2086
Tarja Kuoksa, palvelualuepäällikkö, tarja.kuoksa@rovaniemi.fi
Vuorohoitoa järjestetään iltaisin, öisin, viikonloppuisin sekä arki- ja juhlapyhinä päiväkodeissa tai perhepäivähoidossa. Vuorohoitoa on järjestettävä tarpeen mukaisessa laajuudessa lapselle, joka tarvitsee sitä vanhemman tai muun huoltajan työssäkäynnin tai opiskelun vuoksi (Varhaiskasvatuslaki 540/2018 13 §).
Vuorohoito on varhaiskasvatuksen lisäksi klo 18:00–06:00 tapahtuvaa varhaiskasvatusta. Rovaniemellä vuorohoito on keskitetty kolmeen varhaiskasvatusyksikköön, joista yksi toimii ympäri vuorokauden kaikkina viikonpäivinä. Vuorohoitoyksiköt vastaavat lapsen epäsäännölliseen hoidontarpeeseen, joka johtuu huoltajien säännöllisestä vuorotyöstä. Vuorohoidon tarve arvioidaan aina tilannekohtaisesti, eikä siihen ole subjektiivista oikeutta.
Toiminnassa korostuu erityisesti pitkäjänteinen, johdonmukainen ja lapsen tarpeista lähtevä pedagoginen suunnittelu, toiminnan toteuttaminen ja arviointi. Huoltajien kanssa tehtävä yhteistyö on tärkeää lapsen hyvinvoinnin turvaamiseksi kaikkina vuorokauden aikoina. Varhaiskasvatuksen opettaja vastaa siitä, että poikkeavista hoitoajoista huolimatta lapsen varhaiskasvatus etenee suunnitelmallisesti.
Vuorohoitoa määrittelemään on tarpeellista laatia vuorohoidon linjaukset, jossa määritellään käytänteet seuraaviin asioihin:
vuorohoidon vaihtoehdot
vuorohoito sijaishoitopaikkana
esiopetus vuorohoidossa
koululaiset vuorohoidossa
ruokailu vuorohoidossa
tuntiperusteinen varhaiskasvatus
hoitoaikavarausten ilmoittaminen
hoitoaikavarauksien toteutuminen
lapsen vapaat ja loma-ajat
Koulutuslautakunta hyväksyy vuorohoidon linjaukset varhaiskasvatuksessa, jotka tulevat voimaan 1.8.2019 alkaen.
Vuorohoidon linjaukset varhaiskasvatuksessa.pdf.pdf (pdf, 165 kt)
Oikaisuvaatimusviranomainen: Rovaniemen kaupunki, Koulutuslautakunta
§ 75 Kokouksen laillisuus ja päätösvaltaisuus sekä työjärjestyksen hyväksyminen
§ 77 Ajankohtaiset asiat
§ 78 Koulutuslautakunnan talouden toteuma 1.1.-31.5.2019
§ 79 Saarenkylän alueen (Napapiirin) hankesuunnitelman hyväksyminen
§ 80 Alakemijoen alueen palveluverkko
§ 81 Muutokset Rovaniemen kaupungin perusopetuksen opetussuunnitelmaan
§ 82 Ylikylän monitoimitalon taidehankinta
§ 83 Valtuustoaloite Liikuntaharrastus osaksi koulupäivää
§ 84 Valtuustoaloite mahdollisuus suorittaa ylioppilaskirjoitukset väistötiloissa
§ 85 Rovalan Setlementti ry:n lupahakemus aikuisten perusopetuksen järjestämiseksi
§ 86 Aikuisten opetussuunnitelman todistuksenanto-oikeus kahden tutkinnon opinnoissa Ounasvaaran lukiossa
§ 87 Muutokset Rovaniemen kaupungin varhaiskasvatussuunnitelmaan